**Biopsi ry:n hallituksen kokous 3/2020**

**Arvo A308, 4.2.2020 kello 15.00**

**Pöytäkirja**

**Läsnä**: Iina Koivisto, Noora Salokorpi, Henna Urhonen, Frans Ek, Sini Saarimaa, Antti Kiviaho, Iida Salonen, Ella Lampela (saapui kohdassa 5. Ilmoitusasiat), Lauri Ryyppö (saapui kohdassa 6. Megazone-tapahtuman sponsorointi), Lyydia Saari (saapui kohdassa 6. Megazone-tapahtuman sponsorointi), ~~Kaisla Walls~~

**Lisäksi:** Rosa Korhonen, Jenni Rapakko, Jaakko Saari, Pauliina Hautala, Roope Ohlsbom

1. **Kokouksen avaus**

 Puheenjohtaja avasi kokouksen kellon ollessa ajassa 15:01.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**

**3.1. Ääntenlaskijoiden ja pöytäkirjantarkastajien valinta**

Ääntenlaskijoiksi valittiin Iina Koivisto ja Sini Saarimaa.

Pöytäkirjantarkastajiksi valittiin Iida Salonen ja Antti Kiviaho.

**3.2. Kokouksen puheenjohtajan valinta**

Kokouksen puheenjohtajaksi valittiin Henna Urhonen.

**3.3. Kokouksen sihteerin valinta**

Kokouksen sihteeriksi valittiin Noora Salokorpi.

1. **Esityslistan hyväksyminen työjärjestykseksi**

Hyväksyttiin esityslista sellaisenaan kokouksen työjärjestykseksi.

1. **Ilmoitusasiat**

Antti ja Frans lähettivät kiitoskirjeitä yhteistyökumppaneille. Viestissä puhuttiin myös ensi vuoden tulevista yhteistyö- ja sponsorointikuvioista.

Iida kävi kopo-tapaamisessa, ja kaikki meni hyvin.

Rekrylabin järjestäjät kokoustavat viimeisen kerran viime vuoden osalta keskiviikkona 5.2., ja he miettivät samalla ensi vuoden tapahtuman kehitysideoita.

Tuutorihaku on auki, ja sulkeutuu kahden viikon päästä.

Koulutuksen ohjausryhmän kokouksessa selvisi, että kielikeskuksesta on kyselty tiedekunnalta seuraavien vuosien haaveita ja muutoksia opetusta sekä tarjontaa koskien.

Lausunnot tutkimussäännöistä ja -arvosteluista ovat tulossa tutkinnon suunnitteluryhmältä. Ryhmän jäseniltä Antilta ja Miinalta saadaan lisätietoa aiheesta myöhemmin.

Tilavarausoikeudet ovat päivittyneet. Kaikki tilat eivät ole opiskelijoiden varattavissa.

Ella saapui.

Arvomerkkien lähettämistä vanhoille puheenjohtajille ei ole hoidettu loppuun, homma jäänee vanhan hallituksen hoidettavaksi lähiaikoina.

1. **Megazone-tapahtuman sponsorointi**

Tapahtumaan mahtuu mukaan 40 henkilöä. Jos Biopsin paikat eivät täyty, kysellään myös Bionerejä mukaan. Tapahtuman varaus maksaa 600 euroa, ja järjestäjät toivoisivat pientä sponsorointia.

Lauri saapui.

Biopsi sponsoroi 100 euroa tapahtumaan.

Lyydia saapui.

Ilmoittautuminen järjestetään keskiviikolle 5.2., jotta mahdollinen peruutus ehditään osallistujapuutteen vuoksi hoitamaan ajoissa. Otetaan osallistujaminimiksi 25 henkilöä, jotta hinta ei nouse liian suureksi yhden henkilön osalta.

1. **Toimintasuunnitelma 2020**

Hallitus kasaa suunnitelman jäsenistön puolelta, ja tämän suunnitelman deadline on 10.5. Lauri tekee ulkoasun ja sommittelun toimintasuunnitelmaa varten. Kaikki hoitavat omien vastuualueidensa osuuden kirjoittamisen, ja yhdessä kirjoitetaan toimintasuunnitelma puhtaaksi. Pyritään antamaan ainejärjestöstämme paras mahdollinen kuva.

Sovitaan päivämääräksi 9.3. klo 13, johon mennessä kaikki ovat tehneet luonnoksensa ja kokoonnutaan kirjoittamaan suunnitelma puhtaaksi.

1. **Sääntöjen tarkistus**

Antti suosittelee, että kaikki käyvät lukemassa nettisivuilta Biopsi ry:n säännöt.

Sääntöjä voidaan muuttaa kevätkokouksessa, jos muutettavat kohdat on ilmoitettu etukäteen. Vanhat sääntömuutokset eivät ole päivitettynä nettisivuille, joten Lauri etsii ne vanhasta pöytäkirjasta ja välittää Hennalle.

1. **Raha-asiat**

**9.1. Tilinpäätöksen esittely**

Tilinpäätös on saatu valmiiksi. Tilinpäätös luo pohjan seuraavalle vuodelle, sillä siitä nähdään rahankulutus sekä mahdollinen budjetti.

Tapahtumat ovat olleet odotetusti tappiolla. Koko hallitusvuoden tilanne on tappiolla 2670 euroa, mikä johtuu varastomuutoksista. Vanhojen haalarimerkkien sekä Bioodien rahallinen arvo mitätöitiin. Näitä voidaan mahdollisesti antaa pois. Kerhiksen varastoon saisi myös lisää tilaa, jos joistain tavaroista päästäisiin eroon.

Vuosijuhlat olivat viime vuoden rahallisesti suurin tapahtuma, tuloja saatiin 2000 euroa.

Tase on 13960 euroa, ja liikevaihto 31226,70 euroa.

Toiminnantarkastus on vielä tekemättä.

**9.2. Kioskituotteiden kate**

Tuotteille olisi hyvä saada pieni kate. Antin ehdotuksena on 20% nosto, joka toisi pientä voittoa, mutta pitäisi hinnat järkevinä. Toinen ehdotus oli nostaa hintoja 30%.

Nostetaan aluksi kate 20 %:iin.

Antti lisää uuden hinnaston Dropboxiin, ja Rosa päivittää hinnat kerhikselle. Laitetaan myös hinnaston viereen pieni saatekirje koskien hintojen nousua.

**9.3. Fossiilibudjetti**

Budjetti tulee olemaan noin 50 euroa fossiilibudjettiin, tarkka summa varmistuu myöhemmin.

**9.4. Matkojen kilometrikorvaus**

Järjestöt saavat itse päättää kilometrikorvauksensa.Pidettiin äänestys, jossa vaihtoehtoina olivat kilometrikorvauksen pitäminen entisenä, eli 22 snt/km, ja 30 snt/km. Äänin 5-4 entinen korvaus 22 snt/km jää voimaan.

Matkat voidaan listata myös pidemmältä ajalta samalle korvaushakemukselle, kunhan on tehty selko siitä koska, miksi ja millainen matka on.

**9.5. Korvattavat / hyväksyttävät**

Hyväksytään maksettavaksi:

Allone Print Oy, varainhankintamenoja 390,60€

Lauri Ryyppö, muita varsinaisen toiminnan menoja 20,00€

Lauri Ryyppö, kokousmenoja 155,70€ + 12,87€

Tarja Savonen, tuutorointimenoja 28,88€

Alli Raittinen, kahvitusmenoja 7,24€

Kaisla Walls, kahvitusmenoja 5,98€

Sini Saarimaa, kokousmenoja 17,21€

Sini Saarimaa, kahvitusmenoja 4,96€

Rosa Korhonen, kerhismenot 32,87€

Pidetään tauko ajassa 16:30.

Jatketaan ajassa 16:37.

1. **Tapahtumat**

**10.1. Menneet**

**10.1.1. Hallituksen vaihtoilta**

Ilta meni hyvin, tunnelma oli rento ja viihtyisä. Myös Bonkerissa oli riittävästi väkeä.

**10.1.2. SBB-kyykkä**

Onnistui hyvin, saunan ja paljun vuokra sekä maalien hinta on vielä maksamatta.

Ensi vuonna järjestelyt kannattaa aloittaa jo aikaisemmin.

**10.1.3. Tiedekuntatapaaminen Sivistysakatemian kanssa**

Henna ja Lauri olivat tapaamassa Tommi Evilää, ja tapaaminen meni mukavasti. Bionerit olivat unohtuneet kutsua tiedekunnan toimesta. Lisäksi oli hiukan ollut epäselvyyttä Evilän puolesta, minkä alan opiskelijoita paikalla oli.

**10.1.4. Järjestöstartti**

Paikalla olleet kokivat tapahtuman onnistuneeksi, ja TREY oli hoitanut asiat hienosti.

**10.1.5. Violetit sitsit**

Järjestelyissä oli ongelmia toisen järjestäjän, TTO:n kanssa. Kommunikaatio-ongelmat olivat läsnä, ja uutta yhteistyötä ei suosita tapahtumavastaavien toimesta. Näille järjestäjille kuului lisäksi raha-asioiden hoito, jonka kanssa on myöskin ollut ongelmia.

Hiukkasten kanssa yhteistyö toimi hyvin, ja lisää yhteistyötä on toivottavasti jatkossakin.

Raakaversion perusteella tulot ja menot tulevat olemaan melko tasaisia.

Kolmiolippujen myynnissä tuli ongelmia, kun liput eivät auenneet odotetusti. Koska sitsilipun tiedoissa luki lipun sisältävän myös Kolmiolipun, eräs henkilö ei suostunut maksamaan lisähintaa lipusta. Asiasta oltiin yhteydessä TREY:n asianajajaan, ja asia saatiin lopulta hoidettua ilman ongelmia.

Tapahtuma oli kuitenkin sitsaajien mielestä onnistunut.

**10.2. Tulevat**

**10.2.1. Fossiilien virkistysilta 5.2.**

Tapahtumaan on ilmoittautunut 21 henkeä, ja järjestelyt ovat hoidossa.

**10.2.2. Bonker 13.2.**

Järjestetään beer pong -turnaus, johon voi osallistua 16 kappaletta 3-4 henkilön joukkuetta. Pelaaminen on ilmaista, juomat tarjotaan baarin puolesta ja palkintoina lahjakortteja sekä juomia. Pyritään saamaan mahdollisimman paljon porukkaa paikalle, kaikki mainostavat tapahtumaa. Juomat tulevat olemaan opiskelijahintaisia.

**10.2.3. Kaverisitsit 20.2.**

Lippupaketteja on vielä 5 kappaletta jäljellä, myydään loput liput yksittäisinä lippuina jäsenille tai Bionereille

Budjettia on mietitty, mutta mitään valmista ei vielä ole. Pyritään pitämään tapahtuma plussalla.

Nakkeina muun muassa Rosa Korhonen ja Saara Heimo. Tousteina Ella Lampela ja Timo Ahola. Jatkot on Heidi’sissä.

**10.2.4. Biositsit 16.3.**

Bionerien ja Biopsien yhteissisitsit, joita varten on Bommari ja Teekkarisauna varattuna.

Nakit ovat myös hoidossa, ja tousti mahdollisesti tiedossa.

Sitsit sisältävät mahdollisesti molempien sitsikulttuurien sitsit.

**10.2.5. Pikku Pääsiäinen**

TLK, Cortex, Staabi ja mahdollisesti Biopsi järjestävät 2.4. Sorsapuistossa ulkopelirastitapahtuman, jonka jälkeen on tiedossa hengailua ja saunomista Amos-klubilla. Tapahtumaan ollaan hankkimassa myös ruokaa ja juotavaa. Biopsi lähtee mukaan tapahtumaan kahdella rastilla.

**10.2.6. Wappusitsit**

Päivämäärästä ei ole vielä varmuutta, mahdollisiksi päiviksi mietitty 21.4. tai 28.4. Sitsit järjestetään Cortexin ja Reettorien kanssa. Sitsien henkilömäärä tulee olemaan noin 100 henkeä. Tilaksi on mietitty Kalevan kiltaa.

**10.2.7. Trivial perseet 23.4.**

Iltakoulun vapputapahtuma, johon he kutsuivat Biopsin mukaan. Ideana kiertää rasteja samalla ajatuksella, kuin Trivial pursuitissa. Lopuksi parhaat palkitaan.

**10.2.8. Biosauna**

Bionerin toimesta on jo varattuna Teekkarisauna 31.3., järjestämässä mukana Biopsi, Bioner ja Pollex. Pyritään saamaan mahdollisimman usea firma innostumaan.

Ensimmäinen kokous tapahtumasta on ensi viikolla.

1. **Biopsin pukuhuoneet**

Antti poistui.

Arvolla on pukuhuone, jonka kaapit jaetaan Biopsin, Salusin ja TLK:n kesken. Kaappeja on 5 miesten kaappia ja 6 naisten kaappia, joista 3 on jo varattuna. Lauri on yhteydessä jäsenistöön kaappien jaosta. Biopsille mahdollisesti myös ylijääneitä kaappeja.

Antti palasi.

Ella poistui.

1. **Biopsin kyykkäsetti**

Hinnaksi varmistui 150 euroa, uudet kyykkätarvikkeet tilataan.

1. **Nettisivutarjouksen hyväksyminen**

Hinnaksi tulisi 620 euroa, jotta saataisiin uudet nettisivut. Ei tarvita muita lisäominaisuuksia, kuin domainin uudistus biopsi.fi:ksi. Sivun teossa ovat mukana Iida, Lauri, Antti, Henna ja Frans. Iida sopii tapaamisen nettisivusuunnittelijan kanssa, puolet maksusta maksetaan heti. Lisäksi Iida selvittelee sopimuksen ehtoja.

Hyväksytään tarjous, kun sellainen saadaan ja ehdot ovat selvitetty.

1. **Biopsi-Bioner yhteistyöhenkilö**

Tämä henkilö suunnittelisi ja huolehtisi siitä, että yhteistyö puljujen välillä toimii.

Lyydia kyselee mahdollisia innostuneita henkilöitä tapahtumatiimistä.

1. **Inkubion kutsu Apoptoosiin XVI 7.3.**

Henna Urhonen ja Roope Ohlsbom lähtevät edustamaan Biopsia.

1. **Materiaali-insinöörikilta vuosijuhlakutsu 28.3.**

Kaisla Walls ja Sini Saarimaa lähtevät edustamaan Biopsia.

1. **Salus vuosijuhlakutsu 28.3.**

Lauri Ryyppö ja Antti Kiviaho lähtevät edustamaan Biopsia.

Lyydia Saari poistui.

1. **KoPoSoPo**

Iida oli kopokahveilla muiden puljujen kopojen kanssa. Iida ehdottaa koulutuspoliittisen vastaavan nimitystä opintovastaavaksi tai muuksi sen tyyliseksi. Hänen mukaansa myös viestinnän tehostaminen jäsenistölle olisi tärkeää.

Mahdollisesti joku kopo-tapahtuma voisi olla hyvä idea, ja samalla olisi tarjolla syötävää tai juotavaa.

Sini poistui.

Solut- ja Genetiikka-suunnitteluryhmän kokoukseen ei ollut kutsuttu Bionerin edustajaa ollenkaan. Ollut ongelmia lääketieteen luennoitsijoiden kanssa fukseilla.

Lauri ehdotti School-kahveja keväälle.

Iida on yhteydessä ongelmista TREY:in ja kurssien suunnitteluryhmissä tuodaan ongelmat esiin.

1. **META**

Antilla ei ole vielä tilinkäyttöoikeuksia, tämän viikon aikana pitäisi tulla.

Vastaavat kutsuttiin tiedekunnan hengailuiltaan Amos-klubille.

PJ-bileet ja nettisivujen julkaiseminen suunnitteilla samalle illalle.

Yritystiimi on suunnitellut, että eräs yhteistyömahdollisuus olisi nettisivumainostilan lisäksi fyysinen mainostila, esimerkiksi kerhiksellä.

Roope on miettinyt KV-tiimin perustamista

1. **Seuraavan kokouksen ajankohta**

Seuraavan kokouksen ajankohta päätetään doodlella, jonka Lauri luo 24 tunnin sisään.

Hallituslaisilta odotetaan vastausta kahden päivän kuluessa ajankohtavaihtoehtojen tullessa.

1. **Kokouksen päätös**

Puheenjohtaja päätti kokouksen kellon ollessa ajassa 18:19.

**Allekirjoitukset**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Henna Urhonen – Puheenjohtaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Noora Salokorpi – Sihteeri**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Iida Salonen – Pöytäkirjantarkastaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Antti Kiviaho – Pöytäkirjantarkastaja**